Rikunarita-ORG/Wikinium huggingface dataset:
# Saamelazien kielet

Saamelazien kielet kartal:1. suvisaami 2. uumajansaami 3. piitimensaami 4. pohjassaami 5. koltansaami 6. inarinsaami 7. kiltinänsaami 8. turjansaami
**Saamelazien kielet** ollah uralilaine, suomelas-ugrilaine kielijoukko. Niilöi paistah Norviegies, Ruočis, Suomes da Ven'al, enimyölleh Norviegies. Niilöi malttau paistah piäliči 20 000-30 000 inehmisty. Läs kai pagizijat ollah saamelazii.

Saamelazii kielii on kaikkiedah yksitostu, ga elävii kielii on yheksä. Kai kielet ollah varavonalazii, ga niilöi elvytetäh.

## Eri kielet

Kielet jaetah ielleh päivännouzu- da päivänlaskusaamelazih kielih. Kielten nimet kirjutettu suomenkielen sanoin mugah.

### Päivänlaskusaamelazien kielet

* suvisaami (pagizijoi n. 600)
* uumajansaami (pagizijoi n. 20)
* piitimensaami (pagizijoi n. 20)
* luulajansaami (pagizijoi n. 2 000)
* pohjassaami (pagizijoi n. 20 700)

### Päivännouzusaamelazien kielet

* koltansaami (pagizijoi n. 330)
* inarinsaami (pagizijoi n. 300)
* kiltinänsaami (pagizijoi n. 350)
* turjansaami (pagizijoi n. 2)

### Kielet kudamat ollah sammuksis

* keminsaami (kuolluh 1800-luvul)
* akkalansaami (jälgimäine pagizii kuolluh vuvvennu 2003)

## Kielet tänäpäi

### Suomes

Suomes niilöi kielii malttau paista 1 778 inehmisty (2008).

## Lähteet

*
# Claude Debussy

| Achille-Claude Debussy |
| --- |
|  |
| Roindunimi: | fran. *Claude Achille Debussy* |
| Ammatti: | säveldäi, pianistu, musiikkikriitikko |
| Rodivui: | 22. elokuudu 1862(1862-08-22) |
| Roindukohtu: | * Saint-Germain-en-Laye[d], Seine-et-Oise[d], Ranskan toinen keisarikunta[d]
 |
| Kuoli: | 25. kevätkuudu 1918(1918-03-25) (55-vuodehine) |
| Kuolendukohtu: | * 16. arrondissementti[d], Ranskan kolmas tasavalta[d]
 |
| Tuatto: | Manuel Debussy[d] |
| Ukko / akku: | Emma Bardac[d] da Marie-Rosalie Texier[d] |
| Lapset: | Claude-Emma Debussy[d] |
| Nimikirjutus: |  |

**Achille-Claude Debussy** (22. elokuudu 1862 - 25. kevätkuudu 1918) oli fransielaine säveldäi. Muuzikuallizen impressionizman piäedustai.

Claude Debussy oli roinnuhes Parižan linnanymbäristös myöjän pereheh. Läs kogo
lapsusaigu vietti Parižas. Franko-prussien voinan aigah Claude muamanke lähtiettih Kannoih, kus vuvvennu 1870 häi sai enzimäzet fortepianourokat.

10-vuodehizennu Cloude meni opastumah Parižan konservatourieh. Händy opastettih kuulužat muzikantat. Debussyn fortepianoneruo arvosteltih vuvvennu 1877 – häi hyvin soitti Šumanan da sai toizen palkindon. Sen jälles Debussy oli matkois Itualies da Šveitsuaries opastajannu bohatas perehes. Tulduu Parižah häi meni ruadoh iänistudioh da piäzi Parižan taidelijoin boheemah. Claude Debussy jatkoi opastundua konservatouries da vuvvennu 1883 sai toizen Riiman palkindon Gladiator-kantanan periä. Vuvven peräs häi sai enzimäzen Riiman palkindon. Sen jälgeh hänele pidi eliä da ruadua Medichin villas toizien palkindon suajinke. Tämä aigu ei olluh hyvin tevokas. Akademii ei ottanuh vastah Debussyn stil’ua da erimieližun periä häi lähti järilleh Parižah. Debussyn luomisruadoh äijäl vaikutti Wagner, ga myöhembäh häi kieldävyi Wagneran vaikutukses muuzikkah. Vuvvennu 1891 Debussy tuttavui Erik Satih, kudai sežo vaikutti häneh luomisruadoh.